Ażerbajġan fil-Festival tal-Eurovision L-Ażerbajġan idebutta fil-Festival tal-Eurovision fl-edizzjonii tal-2008, wara li l-ITV sar membru attiv tal-EBU qabel mal-festival kien ġie mħejji. ITV ilu jxandar il-Eurovision għal dawn l-aħħar snin, fejn xtara mill-EBU id-drittijiet għax-xandir. L-Ażerbajġan hu l-aħħar pajjiż mill-Kawkasu li pparteċipa: l-Armenja kienet l-ewwel pajjiż, fl-2006, u wara segwiet il-Ġeorġja fl-2007. Qabel ma saret l-ewwel dehra, l-AzTV kien imħajjrin li jipparteċipaw fl-2007, imma r-regoli tal-EBU ma ħallewx lil AzTV isir membru tagħhom. AzTV kienu mċaħdin milli jsiru membri tal-EBU minħabba li kienu kkunsidrati li jżommu konnessjoni kbira mal-gvern Ażerbajġan. Fil-5 ta' Lulju, stazzjon ieħor — l-istazzjon pubbliku tal-ITV — sar membru sħiħ tal-EBU u fil-15 ta' Ottubru ngħataw il-permess mill-EBU li jieħdu sehem. L-ewwel kanzunetta tal-Ażerbajġan f'dan il-festival kienet minn Elnur u Samir li kklassifikaw fil-finali fit-8 post b'132 punt. Fl-2009 l-Ażerbajġan tejjeb ir-rekord tiegħu meta l-koppja AySel u Arash temmew l-avventura tagħhom fit-tielet post b'207 punti. Fis-sena 2011 wasal l-ikbar suċċess tal-pajjiż. Id-dwett iffurmat minn Ell u Nikki rebħu l-konkors li sar ġewwa l-Ġermanja, b'total ta' 221 punt minn 43 pajjiż. Mill-introduzzjoni tal-semifinali fl-2004, l-Ażerbajġan irnexxielu dejjem jgħaddi mis-semifinali, u flimkien mal-Greċja dejjem spiċċa fost l-ewwel għaxra mill-bidu tas-sistema tas-semifinali. L-Ażerbajġan ta l-aktar punti lil: L-Ażerbajġan rċieva l-aktar punti mingħand: